**JELGAVAS PILSĒTAS PAŠVALDĪBAS 2013.GADA 28.NOVEMBRA SAISTOŠO NOTEIKUMU Nr.13-48 „ GROZĪJUMS JELGAVAS PILSĒTAS PAŠVALDĪBAS 2007.GADA 26.APĪĻA SAISTOŠAJOS NOTEIKUMOS Nr.148 „PAR SOCIĀLAJIEM PAKALPOJUMIEM JELGAVAS PILSĒTAS PAŠVALDĪBĀ””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Saistošie noteikumi „Grozījums Jelgavas pilsētas pašvaldības 2007.gada 26.aprīļa saistošajos noteikumos Nr.148 „Par sociālajiem pakalpojumiem Jelgavas pilsētas pašvaldībā”” (turpmāk – saistošie noteikumi) izstrādāti, pamatojoties uz likuma „Par pašvaldībām” 43.panta pirmās daļas 13.punktu, Sociālo pakalpojumu un sociālās palīdzības likuma 3.panta trešo daļu un *Euro* ieviešanas kārtības likuma 31.pantu.  Saistošie noteikumi nepieciešami, lai precizētu samaksas kārtību par atbalsta ģimenes pakalpojuma sniegšanu ģimenēm, kurās piedzimuši trīs vai vairāk bērni vienās dzemdībās un nodrošinātu saistošo noteikumu pielāgošanu *euro* ieviešanai. |
| 2. Īss projekta satura izklāsts | Atbalsta ģimenes pakalpojumu ģimenēm, kurās piedzimuši trīs vai vairāk bērni vienās dzemdībās, nodrošina līdz 40 stundām mēnesī.  Saskaņā ar *Euro* ieviešanas kārtības likuma 31.pantu, saistošajos noteikumos tiek veikta pašvaldības pabalstu skaitlisko vērtību konvertācija uz *euro*. |
| 3. Normatīvā akta projekta būtība | Saistošie noteikumi nodrošina normatīvo aktu pielāgošanu *euro* ieviešanai un precizē samaksas kārtību par atbalsta ģimenes pakalpojuma sniegšanu ģimenēm, kurās piedzimuši trīs vai vairāk bērni vienās dzemdībās. |
| 4. Informācija par plānoto projekta ietekmi uz budžetu | Nav ietekmes |
| 5. Normatīvā akta ietekme uz sabiedrību | Nav ietekmes |
| 6. Informācija par administratīvajām procedūrām | Saistošo noteikumu izpildi nodrošinās Jelgavas pilsētas pašvaldības iestāde ”Jelgavas sociālo lietu pārvalde” (turpmāk - JSLP).  Persona JSLP administratīvo aktu var apstrīdēt Jelgavas pilsētas domē. |
| 7. Informācija par konsultācijām ar sabiedrības pārstāvjiem | Saistošo noteikumu projekts konceptuāli apspriests Jelgavas pilsētas domes Sociālo lietu konsultatīvajā komisijā. |
| 8. Sabiedrības informēšana par normatīvo aktu | Saistošie noteikumi tiks publicēti oficiālajā izdevumā „Latvijas Vēstnesis”, Vides aizsardzības un reģionālās attīstības ministrijas mājas lapā, portālā [www.likumi.lv](http://www.likumi.lv), Jelgavas pilsētas pašvaldības mājas lapā [www.jelgava.lv](http://www.jelgava.lv/). |

Jelgavas pilsētas domes priekšsēdētājs A.Rāviņš